JUČER smo vas pitali da glasate za uhljeba godine. Konkurencija je žestoka, a Indexovu anketu nekako smo sveli na deset imena.

Tisuće ljudi u nešto više od 24 sata odgovorilo je na našu anketu, a uvjerljivo vodi Tomislav Saucha.

Bivši SDP-ovac i desna ruka Zorana Milanovića nakon što je u javnost iscurila neugodna afera oko lažiranja putnih naloga brzo je promijenio stranu i postao Plenkovićeva sigurna ruka u saboru.

Na drugom mjestu našla se, zanimljivo, Sandra Zeljko, Sauchina suooptuženica u aferi Dnevnice.

Treći je zasad HDZ-ov Damir Jelić.

Tekst se nastavlja ispod oglasa

I podsjetimo ono što već znamo.

Hrvatska ima i jedan od najgorih javnih sektora na svijetu, a osim toga je i među najgorima na svijetu po opterećenju besmislenim zakonima. Prema najnovijem globalnom indeksu konkurentnosti koji je nedavno objavio Svjetski ekonomski forum, Hrvatska je po učinkovitosti javnog sektora na 128. mjestu - daleko od zemalja Europske unije, ali u društvu Burundija, Kambodže, Libanona i Nigerije koji su bolji od nas ili Salvadora, Nikaragve i Haitija koji su odmah ispod nas.

*Index koristi third party aplikacije za realizaciju anketa, kako bi smanjili mogućnost manipulacije anketom od strane korisnika, ali i potpuno odagnali mogućnost Indexovih manipulacija rezultatima. Svejedno, online ankete ne mogu se smatrati znanstveno utemeljenima, niti vjerodostojno predstavljaju većinu hrvatske populacije. Index, naime, relativno rijetko posjećuju potpuni idioti, koji pak u ukupnoj hrvatskoj populaciji imaju značajan udio.